Fire viktige profiler for Drafn i bandy er Rolf Langeland, som med sine 65 landskamper er den drammenseren som har spilt mest på landslaget; Roar Løwer Nilsen, som dominerte på klubb- og landslag på 1960- og 70-tallet; Per Torgeir Waage, som under flere VM ble kåret til verdens beste målvakt; samt Einar «Bror» Andersen som tok 11 norske mesterskap med 23 år mellom første og siste kongepokal. 46 spillere har representert Drafn på det norske landslaget.